2)

I bilag VIII, kapitel 2, foretages følgende ændringer: a) Oversigtstabellen affattes således: »Oversigtstabel Metode Anvendelsesområde (1) Reagens Opløselig bestanddel Uopløselig bestanddel 1. Acetat Visse andre fibre Acetone 2. Visse proteinfibre Visse andre fibre Hypochlorit 3. Viskose, cupro eller visse typer af modal Visse andre fibre Myresyre og zinkchlorid 4. Polyamid eller nylon Visse andre fibre 80 % myresyre (m/m) 5. Acetat Visse andre fibre Benzylalkohol 6. Triacetat eller polylactid Visse andre fibre Dichlormethan 7. Visse cellulosefibre Visse andre fibre 75 % svovlsyre (m/m) 8. Polyacrylfibre, visse modacrylfibre eller visse polychloridfibre Visse andre fibre Dimethylformamid 9. Visse polychloridfibre Visse andre fibre Kuldisulfid/acetone 55,5/44,5 % v/v 10. Acetat Visse andre fibre Iseddikesyre 11. Silke, polyamid eller nylon Visse andre fibre 75 % svovlsyre (m/m) 12. Jute Visse fibre af animalsk oprindelse Kvælstofbestemmelsesmetode 13. Polypropylen Visse andre fibre Xylen 14. Visse fibre Visse andre fibre Koncentreret svovlsyre 15. Polychloridfibre, visse modacryltyper, visse elasthantyper, acetat, triacetat Visse andre fibre Cyclohexanon 16. Melamin Visse andre fibre 90 % myresyre (m/m), varm b) Punkt 2 under metode nr. 1, punkt 1, affattes således: »2. uld (1), dyrehår (2 og 3), silke (4), bomuld (5), hør (7), hamp (8), jute (9), abaca (10), alfa (11), kokos (12), gyvel (13), ramie (14), sisal (15), cupro (21), modal (22), regenererede proteinfibre (23), viskose (25), polyacryl (26), polyamid eller nylon (30), polyester (35), polypropylen (37), elastomultiester (45), elastolefin (46), melamin (47) og polypropylen/polyamid-bikomponentfiber (49). Denne metode finder under ingen omstændigheder anvendelse på overfladeacetylerede acetatfibre.« c) Punkt 2 under metode nr. 2, punkt 1, affattes således: »2. bomuld (5), cupro (21), viskose (25), polyacryl (26), polychloridfibre (27), polyamid eller nylon (30), polyester (35), polypropylen (37), elasthan (43), glasfibre (44), elastomultiester (45), elastolefin (46), melamin (47) og polypropylen/polyamid-bikomponentfiber (49). Er der tale om flere typer af proteinfibre, giver metoden disses totalmængde, men ikke de procentvise andele.« d) I metode nr. 3 foretages følgende ændringer: i) Titlen affattes således: »VISKOSE, CUPRO ELLER VISSE TYPER AF MODAL OG VISSE ANDRE FIBRE (metode med anvendelse af myresyre og zinkchlorid)« ii) Punkt 2, under punkt 1, affattes således: »2. bomuld (5), polypropylen (37), elastolefin (46) og melamin (47). Konstateres tilstedeværelsen af modalfibre, skal der udføres et forforsøg for at undersøge, om de er opløselige i reagenset. Denne metode kan ikke anvendes for blandinger, i hvilke bomulden er forandret ved et for stærkt kemisk angreb, eller såfremt viskose- eller cuprofibrene ikke mere er fuldt opløselige på grund af tilstedeværelsen af visse farvestoffer eller appreturmidler, der ikke har kunnet fjernes fuldstændigt.« iii) Punkt 5, under punkt 1,affattes således: »5. BEREGNING OG ANGIVELSE AF RESULTATET Beregn resultaterne som beskrevet i de almindelige anvisninger. Værdien »d« udgør 1,00, undtagen for bomuld, hvor værdien »d« = 1,02, og for melamin, hvor værdien »d« = 1,01.« e) I metode nr. 5 foretages følgende ændringer: i) Titlen affattes således: »ACETATFIBRE OG VISSE ANDRE FIBRE (Benzylalkoholmetode)« ii) Punkt 2, under punkt 1, affattes således: »2. triacetat (24), polypropylen (37), elastolefin (46), melamin (47) og polypropylen/polyamid-bikomponentfiber (49).« f) I metode nr. 6 foretages følgende ændringer: i) Titlen affattes således: »TRIACET- eller POLYAKTIDFIBRE OG VISSE ANDRE FIBRE (Dichlormethanmetode)« ii) Punkt 2, under punkt 1, affattes således: »2. uld (1), dyrehår (2 og 3), silke (4), bomuld (5), cupro (21), modal (22), viskose (25), polyacryl (26), polyamid eller nylon (30), polyester (35), polypropylen (37), glasfibre (44), elastomultiester (45), elastolefin (46), melamin (47) og polypropylen/polyamid-bikomponentfiber (49). Bemærkning: Triacetatfibre, der som følge af en speciel efterbehandling er delvis forsæbede, er ikke fuldt opløselige i reagenset. I så fald kan metoden ikke anvendes.« g) I metode nr. 7 foretages følgende ændringer: i) Titlen affattes således: »VISSE CELLULOSEFIBRE OG VISSE ANDRE FIBRE (Metode med 75 % (m/m) svovlsyre)« ii) Punkt 2, under punkt 1, affattes således: »2. polyester (35), polypropylen (37), elastomultiester (45), elastolefin (46) og polypropylen/polyamid-bikomponentfiber (49).« iii) Punkt 5, under punkt 1, affattes således: »5. BEREGNING OG ANGIVELSE AF RESULTATET Beregn resultaterne som beskrevet i de almindelige anvisninger. Værdien »d« udgør 1,00 undtagen for polypropylen/polyamid-bikomponentfiber, hvor værdien »d« udgør 1,01.« h) Punkt 2 under metode nr. 8, punkt 1, affattes således: »2. uld (1), dyrehår (2 og 3), silke (4), bomuld (5), cupro (21), modal (22), viskose (25), polyamid eller nylon (30), polyester (35), polypropylen (37), elastomultiester (45), elastolefin (46), melamin (47) og polypropylen/polyamid-bikomponentfiber (49). Den gælder desuden for polyacryl- og visse modacrylfibre, der er behandlet med præmetalliserede farvestoffer (komplexfarvestoffer), dog ikke med efterchromerede farvestoffer.« i) Punkt 2 under metode nr. 9, punkt 1, affattes således: »2. uld (1), dyrehår (2 og 3), silke (4), bomuld (5), cupro (21), modal (22), viskose (25), polyacryl (26), polyamid eller nylon (30), polyester (35), polypropylen (37), glasfibre (44), elastomultiester (45), melamin (47) og polypropylen/polyamid bikomponentfiber (49). Er uld- eller silkeindholdet over 25 %, anvendes metode nr. 2. Er indholdet af polyamid eller nylon større end 25 % i blandingen, anvendes metode nr. 4.« j) I metode nr. 10 foretages følgende ændringer: i) Titlen affattes således: »ACETATFIBRE OG VISSE ANDRE FIBRE (Iseddikesyremetode)« ii) Punkt 2, under punkt 1, affattes således: »2 visse polychloridfibre (27), dvs. polyvinylchloridfibre, også efterchlorerede, polypropylen (37), elastolefin (46), melamin (47) og polypropylen/polyamid-bikomponentfiber (49).« k) I metode nr. 11 foretages følgende ændringer: i) Titlen affattes således: »SILKE ELLER POLYAMID OG VISSE ANDRE FIBRE (Metode med 75 % (m/m) svovlsyre)« ii) Punkt 1 affattes således: »1. ANVENDELSESOMRÅDE Denne metode skal, efter at bestanddele, der ikke er fibre, er fjernet, anvendes for binære blandinger af: 1. silke (4) eller polyamid eller nylon (30) med 2. uld (1), dyrehår (2 og 3), polypropylen (37), elastolefin (46), melamin (47) og polypropylen/polyamid-bikomponentfiber (49).« iii) Punkt 2 affattes således: »2. PRINCIP Silken eller polyamid- eller nylonfibrene i en kendt tørvægt af blandingen opløses ved hjælp af 75 % (m/m) svovlsyre (2). Restproduktet samles, vaskes, tørres og vejes. Dets — om nødvendigt korrigerede — vægt udtrykkes i procent af blandingens tørvægt. Andelen af tør silke eller polyamid eller nylon beregnes som differencen. iv) Punkt 4 affattes således: »4. ANALYSEMETODE De i den almindelige del givne anvisninger følges ved anvendelse af følgende fremgangsmåde: Prøven, der er anbragt i en mindst 200 ml-Erlenmeyerkolbe med indslebet glasprop, tilsættes 100 ml 75 % (m/m) svovlsyre pr. gram prøve, og proppen sættes i. Kolben lukkes, rystes kraftigt og henstår i 30 minutter ved stuetemperatur. Derefter rystes den igen og henstår i 30 minutter. Kolben rystes en sidste gang, og kolbens indhold overføres til den tarerede glasfilterdigel. Eventuelt tilbageblevne fibre i kolben skylles ud med 75 % svovlsyre. Restproduktet udvaskes i filterdigelen successivt med 50 ml fortyndet svovlsyre, 50 ml vand og 50 ml fortyndet ammoniak. Fibrene skal forblive i kontakt med væsken i ca. ti minutter, før der suges. Til sidst skylles med vand, idet fibrene forbliver i vandet i ca. 30 minutter. Restvæsken fjernes ved sugning, og digel og restprodukt tørres, afkøles og vejes. Hvis der er tale om binære blandinger af polyamid med polypropylen/polyamid-bikomponentfiber, vaskes restproduktet på filterdigelen to gange, hver gang med 50 ml reagens med 75 % svovlsyre, efter filtrering af fibrene gennem den tarerede filterdigel og før udførelse af den beskrevne vaskeprocedure.« v) Punkt 5 og 6 affattes således: »5. BEREGNING OG ANGIVELSE AF RESULTATET Beregn resultaterne som beskrevet i de almindelige anvisninger. Værdien »d« udgør 1,00, undtagen for uld, hvor værdien »d« = 0,985, for polypropylen/polyamid-bikomponentfiber, hvor værdien »d« = 1,005, og for melamin, hvor værdien »d« = 1,01. 6. NØJAGTIGHED Ved homogene tekstilfiberblandinger er sikkerhedsgrænserne for de efter denne metode opnåede resultater maksimalt ± 1 ved en statistisk sikkerhed på 95 %, undtagen for binære blandinger af polyamid med polypropylen/polyamid-bikomponentfibre, hvor sikkerhedsgrænserne for resultaterne maksimalt er ± 2.« l) Metode nr. 14 ændres således: i) Titlen affattes således: »VISSE FIBRE OG VISSE ANDRE FIBRE (Metode med anvendelse af koncentreret svovlsyre)« ii) Punkt 2, under punkt 1,affattes således: »2. polychloridfibre (27) baseret på homopolymerer af vinylchlorid, også efterchlorerede, polypropylen (37), elastolefin (46), melamin (47) og polypropylen/polyamid-bikomponentfiber (49). De modacryler, der kan komme på tale, er dem, som giver en klar opløsning ved nedsænkning i koncentreret svovlsyre (relativ massefylde 1,84 ved 20 °C). Denne metode kan anvendes i stedet for metode 8 og 9.« iii) Punkt 2 affattes således: »2. PRINCIP Den andel, der består af andre komponenter end polychloridfibre, polypropylen, elastolefin, melamin eller polypropylen/polyamid-bikomponentfiber (dvs. de fibre, der er nævnt i punkt 1.1), fjernes fra en kendt tørvægt af blandingen ved opløsning i koncentreret svovlsyre (relativ massefylde 1,84 ved 20 °C). Restproduktet, der består af polychloridfibre, polypropylen, elastolefin, melamin eller polypropylen/polyamid-bikomponentfiber, opsamles, vaskes, tørres og vejes, og dets — om nødvendigt korrigerede — vægt udtrykkes i procent af blandingens tørvægt. Den andel, der udgøres af en anden komponent, beregnes som differencen.« iv) Punkt 5 affattes således: »5. BEREGNING OG ANGIVELSE AF RESULTATET Beregn resultaterne som beskrevet i de almindelige anvisninger. Værdien »d« udgør 1,00 undtagen for melamin og polypropylen/polyamid-bikomponentfiber, hvor værdien »d« udgør 1,01.« m) Metode nr. 16 ændres således: i) Titlen affattes således: »MELAMIN OG VISSE ANDRE FIBRE (Metode, der indebærer anvendelse af varm myresyre)« ii) Punkt 2, under punkt 1, affattes således: »2. bomuld (5), aramid (31) og polypropylen (37).«